Antrinis cukrus žudo?
Pala, pala.
Antrinis rūkymas žudo.
Jis sukelia plaučių vėžį.
Žinau, nes kai 1986 mums pasakė JAV sveikatos ministras,
ką mes darėme?
Mes vykdėme masiškas kampanijas.
Pradėjome žymėti pakuotes su užrašais „Tai žudo.“
Taip pat pradėjome viešas kampanijas, kad žinotų vaikai.
Ir vieną dieną jie tau pasakytų:
„Mama, jei nemesi rūkyti, tu mirsi.“
Na, tai gana dramatiška.
Tai kritinė padėtis visuomenės sveikatai.
Ir mes turime dar vieną šiandien.
Visa tai apie antrinį cukrų, ir leiskite paaiškinti, kaip jis žudo.
Visi žinote pirminį cukrų, taip?
Pirminis cukrus: taip vadinu cukrų, kuris yra vaisiuose, daržovėse,
ankštiniuose, riešutuose, piene;
tai laktozė, kuri yra jums naudinga.
Kūnas žino, kaip jį gerai apdoroti
su visais proteinais, skaidulomis ir jame esančiais vitaminais.
Ką aš vadinu antriniu cukrumi – šį terminą sugalvojau pats –
yra cukrus, kuris paslėptas ir pridėtas į perdirbtus maisto produktus.
Tai yra blogas cukrus.
Pirmiausia, jis paslėptas.
Pažvelkime į tai sekundei.
Jis paslėptas, nes jis yra ten, kur jo nesitiki,
jūsų gėrimuose ir saldumynuose.
Jis paslėptas, nes pusė to, ką suvalgome, yra pikantiškuose produktuose.
Pikantiškuose? Taip!
Jis jūsų sriuboje.
Trys arbatiniai šaukšteliai cukraus toje sriuboje.
Jis jūsų krekeriuose.
Ten 6 arbatiniai šaukšteliai.
Galite sakyti: „Bet suvalgiau tik kelis.“
Taip, porcija yra penki krekeriai.
Ar pažįstate tą, kas suvalgo 5 krekerius?
(Juokas.)
Penkis traškučius?
Ne aš. Taip?
Jie suvalgo visą pakuotę. Tai daug šaukštelių cukraus.
Ir jis yra visur.
Kai sakau visur,
turiu omeny, jūsų duonoje, picoje, mėsainiuose,
jis jūsų salotų padaže,
net amerikiečių mėgiamame karštame padaže.
Jūs matote teisingus skaičius:
tame butelyje yra 24 arbatiniai šaukšteliai cukraus.
Taip. Normalus butelys.
Galite sakyti: „Ak, bet palaukite. Suvalgiau tik truputį.“
Taip, bet tai susideda.
Palaukite, tai nėra blogiausia.
Po 20 darbo metų pramonėje,
maniau, kad mačiau geriausią ir bjauriausią jos puses.
Ne. Prieš kelias savaites sužinojau dar blogesnę.
Ir šiandien noriu tuo pasidalinti su jumis.
Paimkime kūdikių mišinukus.
Akivaizdu, geriausias pienas kūdikiui yra motinos pienas, krūties pienas.
Jis turi cukraus.
Pirminio cukraus.
Septyni procentai jo yra laktozė, ir tai yra gerai!
Negali būti geriau kūdikiui.
Bet daugumoje visuomenių, mažas pajamas turinčių visuomenių
naudojami mišinukai – 50 proc. motinų nemaitina krūtimi.
Ir kas juose yra?
Mažiau laktozės ir daug cukraus.
Kai sakau daug cukraus, turiu omeny 61 arbatinius šaukštelius cukraus.
Tai beprotybė. Tai šokiruoja.
Tai tampa priklausomybe.
Trimetis mažylis išgers nedaug, va tiek gėrimo.
Pažiūrėkite į butelio dydį.
Šis mažas butelys turi šešis arbatinius šaukštelius cukraus.
Rinkodara apgaudinėja; nes motinos galvos:
„Oi, mano vaikas augs kaip žirafa!“
Ne, neaugs. Jie užaugs kaip begemotai!
(Juokas.)
Ką mes darome toliau?
Mes tampame jaunuoliais ir esame apgaudinėjami dietų.
Bent trumpam apie tai pagalvokite.
Galvojate apie liesus produktus, taip?
Ne, jie nelieknina.
Vėlgi, žinodamas iš pramonės, kaip tai veikia,
kai pašaliname riebalus iš produkto, jis yra beskonis,
tad ką darote?
Jūs pridedate cukraus, taigi jūsų mėgiamas salotų padažas,
kuris jau gali turėti cukraus, ir jūs to nežinote,
įgauna tris kartus daugiau cukraus.
Ir jūs pabandysite produktus be glitimo.
Ką gi, ne.
Turiu minty, jei tai tėra trumpalaikis susižavėjimas, pagalvokite dar kartą.
Beglitimis maistas dažnai turi 30-40 proc. daugiau cukraus, nei įprastas produktas.
Tada jūs galvosite: „Organiškas maistas yra sveikas mano vaikui!“
Ne, jis nėra.
Organiškas kūdikių mišinukas yra blogiausias dalykas.
Jis vienintelis turi 61 arbatinį šaukštelį cukraus.
Tai beveik 230 gramų.
Štai apie ką aš kalbu.
Toje mažoje dėžutėje yra tiek daug cukraus.
Taigi, ką mes dėl to darome?
Ar aš sakau, kad niekam negalima cukraus?
Ne.
Aš niekada nesakyčiau vaikams: „Nevalgyk cukraus.“
Esu iš Paryžiaus, žinau, kada man reikia cukraus dozės.
Ir tam čia yra ekleras.
Šokoladinis ekleras yra man vietoj cukraus,
nes geriu juodą kavą.
Tai mano cukrus.
Bet tas dešinėje turi per daug cukraus.
Jie atrodo vienodai.
Jūs žiūrite į juos abu ir manote „Ai, jie vienodi.“
Taip, abu turi po 260 kalorijų.
Bet skirtumas tas, kad vienas prikimštas cukraus.
Ir tie 9 arbatiniai šaukšteliai cukraus yra kaip gaivieji gėrimai.
Jie sukuria cukraus šuolį jūsų kepenims.
Štai ką turiu omeny. Žiūrėkite, kas nutinka.
Cukraus perteklius pavirsta į glikogeną.
Glikogenas kaupia riebalus vėlesniam laikui.
Taigi insulinas jo neperneša raumenims,
jis sako kūnui „Grįšiu jo vėliau.“
Išskyrus, kai tą valgote du-tris kartus per dieną,
tada tai pasilieka jūsų pilve.
Ir jūs negalite jo atsikratyti.
Žinome, kad yra tiesioginė koreliacija tarp kiek antrinio cukraus vartojate
ir didesnės širdies ligų, antro tipo diabeto ir nutukimo tikimybės.
Kaip mes nutrauksime šią priklausomybę?
Čia kalbu apie priklausomybę.
Leiskite parodyti.
Tai yra normalaus žmogaus
smegenų nuotrauka.
Raudoni taškai žymi dopaminą.
Tai atpildas.
Tai tas „Akkk!“, kai kandu eklerą.
Ir žinau, kad nevalgysiu dviejų ar trijų.
Bet štai kas nutinka su priklausomybe.
Ar matote skirtumą šioje nuo heroino priklausomo žmogaus smegenų nuotraukoje?
Jokių raudonų taškų. Jokio dopamino.
Atlygio sistema neveikia.
Taigi man reikia daugiau. Daugiau. Daugiau.
Čia yra priklausomo žmogaus smegenų nuotrauka.
Vadinu tai cukraus priklausomybe.
Tas pats fenomenas. Aš trokštu jo.
Trokštu jo iki 22 arbatinių šaukštelių,
30-ies per dieną paaugliams.
Kaip mes tai išspręsime?
Kaip spręsime vaikų nutukimo krizę?
Su įspėjimo sistema.
Štai ką aš siūlau.
Tą darėme su tabaku,
kodėl negalime to daryti visam mūsų maistui
ir turėti įspėjimą pakuotės priekyje
kartu su visa informacija, kurios niekas neskaito?
Rimtai. Arbatinių šaukštelių kiekis.
Ir visos pakuotės, ne juokingos porcijos.
Jei produktas neturi antrinio cukraus,
pridėto ar kitokio cukraus,
turėtume tai nurodyti ir pažymėti žalia etikete.
Vaikai matys skirtumą,
ir kai ateis laikas mėsainiui su bulvytėmis,
jie pasakys savo mamai ir tėčiui:
„Tėti, ar tikrai tu nori
to 57 arbatinių šaukštelių cukraus butelio savo bulvytėms?
Sau norėčiau be cukraus!“
Štai ką galime padaryti. Kartu. Mes galime išnaikinti vaikų nutukimą.
Mes, žmonės, turime tai nunešti į JAV Kapitolijaus kalvą.
Dėkoju.
(Plojimai.)